section_heading: Upisi i dolazak
paragraph_text: Školska godina počinje 1. rujna. Učenici se na vlak Hogwarts Express kojim putuju u školu ukrcavaju na željezničkoj stanici King's Cross s platforme 9¾. Nakon iskrcavanja na postaji u Hogsmeadeu učenici prve godine u pratnji lovočuvara i učitelja Rubeusa Hagrida do škole dolaze preko jezera u začaranim čamcima. Stariji učenici do dvorca dolaze kočijama koje vuku testrali, magične zvijeri koje mogu vidjeti samo oni koji su svjedočili nečijoj smrti.